תקנות שוויון זכויות לאנשים עם מוגבלות (נגישות לשירותי בזק ולמיתקני בזק)

{{ח:התחלה}}
{{ח:כותרת|תקנות שוויון זכויות לאנשים עם מוגבלות (נגישות לשירותי בזק ולמיתקני בזק), התשס״ט–2009}}

{{ח:פתיח-התחלה}}
{{ח:תיבה|ק״ת תשס״ט, 394|תקנות שוויון זכויות לאנשים עם מוגבלות (נגישות לשירותי בזק ולמיתקני בזק)|https://olaw.org.il/takanot/takanot-6745.pdf}}, {{ח:תיבה|1068|תיקון|https://olaw.org.il/takanot/takanot-6788.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שוויון זכויות לאנשים עם מוגבלות#סעיף 19יב|סעיף 19יב(ד)}} {{ח:חיצוני|חוק שוויון זכויות לאנשים עם מוגבלות|לחוק שוויון זכויות לאנשים עם מוגבלות, התשנ״ח–1998}} (להלן – החוק), לאחר התייעצות עם הנציב, עם ארגונים העוסקים בקידום זכויותיהם של אנשים עם מוגבלות ועם בעלי רישיונות הנוגעים בדבר לפי {{ח:חיצוני|חוק שוויון זכויות לאנשים עם מוגבלות#סעיף 19יב|סעיף 19יב(ז) לחוק}} ובאישור ועדת העבודה הרווחה והבריאות של הכנסת לפי {{ח:חיצוני|חוק שוויון זכויות לאנשים עם מוגבלות#סעיף 19יב|סעיף 19יב(ז) לחוק}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:תת|(א)}} בתקנות אלה –
{{ח:תת|סוג=הגדרה}} ”בעל רישיון“ – מי שקיבל רישיון כללי למתן שירותי טלפוניה פנים ארציים נייחים או ניידים;
{{ח:תת|סוג=הגדרה}} ”בעל רישיון כללי ייחודי“, ”מיתקן בזק“, ”ציוד קצה“, ”שירות בזק“ ו”השר“ – כהגדרתם {{ח:חיצוני|חוק התקשורת (בזק ושידורים)|בחוק התקשורת}};
{{ח:תת|סוג=הגדרה}} ”התאמות נגישות“, ”נגישות“ – כהגדרתם {{ח:חיצוני|חוק שוויון זכויות לאנשים עם מוגבלות|בחוק}};
{{ח:תת|סוג=הגדרה}} ”חוק התקשורת“ – {{ח:חיצוני|חוק התקשורת (בזק ושידורים)|חוק התקשורת (בזק ושידורים), התשמ״ב–1982}};
{{ח:תת|סוג=הגדרה}} ”מצב M (מיקרופון)“ – מכשיר שמיעה מכוון למצב מיקרופון;
{{ח:תת|סוג=הגדרה}} ”מצב T (טלקויל)“ – סליל שטף מגנטי;
{{ח:תת|סוג=הגדרה}} ”שירותי טלפוניה“ – שירות של העברה ממותגת או מנותבת דו־מגמית, לרבות באמצעות מודם, של דיבור או של מסרי בזק דמויי דיבור, דוגמת אותות פקסימילה ושירותים נלווים.
{{ח:תת|(ב)}} מונחים שלא הוגדרו בתקנות אלה תהיה להם המשמעות שניתנה להם {{ח:חיצוני|חוק שוויון זכויות לאנשים עם מוגבלות|בחוק}} או {{ח:חיצוני|חוק התקשורת (בזק ושידורים)|בחוק התקשורת}}, לפי העניין.

{{ח:סעיף|2|נגישות לשירותי בזק ולמיתקני בזק}}
{{ח:ת}} שירות בזק של בעל רישיון ומיתקני הבזק שלו יהיו נגישים לאנשים עם מוגבלות לפי הוראות {{ח:חיצוני|חוק שוויון זכויות לאנשים עם מוגבלות|החוק}}, תקנות אלה ולפי כל דין.

{{ח:סעיף|3|ביצוע התאמות}}
{{ח:ת}} בעל רישיון יבצע התאמות נגישות בשירותי בזק ובמיתקני בזק כמפורט {{ח:פנימי|סעיף 4|בתקנות 4}} {{ח:פנימי|סעיף 5|ו־5 להלן}}.

{{ח:סעיף|4|התאמות נגישות בציוד קצה}}
{{ח:תת|(א)}} בעל רישיון, המציע ללקוחותיו ציוד קצה, יציע להם ציוד קצה כמפורט להלן:
{{ח:תתת|(1)}} שני דגמים לפחות של ציוד קצה המיועד לאנשים עם לקויות שמיעה, שהוא בעל כל התכונות המפורטות להלן:
{{ח:תתתת|(א)}} אפשרות להגברת השמע והצלצול;
{{ח:תתתת|(ב)}} שינוי תחום תדרי הצלצול (טון), לרבות האפשרות לבחור בין מספר צלצולים בתחום תדרי צלצול שונים;
{{ח:תתתת|(ג)}} תאימות למכשירי שמיעה במצב T (טלקויל) ובמצב M (מיקרופון); בלי לגרוע מכלליות האמור, יראו ציוד קצה נייד שנבדק לפי תקן ANSI C63.19–2007, של מכון התקנים האמריקני (American National Standards Institute – ANSI) ועמד בקטגוריות T3 ו־M3 לפחות, כציוד קצה שמתקיימת בו דרישה זו;
{{ח:תתתת|(ד)}} אפשרות לחיווי ויזואלי (הבזקי אור) לצלצול הטלפון;
{{ח:תתתת|(ה)}} בציוד קצה נייד – רטט בזמן הצלצול; בציוד קצה נייח – אפשרות חיבור לכרית רטט;
{{ח:תתת|(2)}} שני דגמים לפחות של ציוד קצה נייד המיועד לאנשים עם לקויות שמיעה, שהוא בעל כל התכונות המפורטות להלן:
{{ח:תתתת|(א)}} האפשרות לקיים שיחות חוזי, ככל ששירות שיחות חוזי ניתן על ידי בעל הרישיון;
{{ח:תתתת|(ב)}} מצלמת חוזי בקדמת ציוד הקצה;
{{ח:תתתת|(ג)}} אפשרות לחיווי ויזואלי (הבזקי אור) לצלצול הטלפון;
{{ח:תתתת|(ד)}} רטט בזמן הצלצול;
{{ח:תתת|(3)}} שני דגמים לפחות של ציוד קצה המיועד לאנשים עם לקויות ראייה, שהוא בעל כל התכונות המפורטות להלן:
{{ח:תתתת|(א)}} אפשרות להשמעת תוכן הצג, המקשים והתפריטים שבו;
{{ח:תתתת|(ב)}} מקשים המתאימים לשימוש של אנשים עם מוגבלות בראייה, לרבות הדגשת מקש הספרה 5 ואפשרות לחוש במישוש בהפרדה בין המקשים;
{{ח:תתתת|(ג)}} אפשרות חיוג למספרי טלפון מוגדרים מראש, באמצעות מספר מקוצר;
{{ח:תתתת|(ד)}} בציוד קצה נייד – אפשרות חיוג מופעל קול;
{{ח:תתת|(4)}} שני דגמים לפחות של ציוד קצה המיועד לאנשים עם מוגבלות בהפעלת הידיים, שהוא בעל כל התכונות המפורטות להלן:
{{ח:תתתת|(א)}} מקשים המתאימים לשימוש של אנשים עם מוגבלות בהפעלת הידיים, לרבות מקשים גדולים;
{{ח:תתתת|(ב)}} אפשרות לנהל שיחות באמצעות רמקול (HANDSFREE SPEAKER PHONE) בלא צורך באחיזת השפורפרת;
{{ח:תתתת|(ג)}} אפשרות חיוג למספרי טלפון מוגדרים מראש, באמצעות מספר מקוצר;
{{ח:תתתת|(ד)}} בציוד קצה נייד – אפשרות חיוג מופעל קול;
{{ח:תתת|(5)}} שני דגמים לפחות של ציוד קצה נייח המיועד לאנשים עם מוגבלות קוגניטיבית שהוא בעל כל התכונות המפורטות להלן:
{{ח:תתתת|(א)}} לחצנים שהסימון על גביהם או באמצעות תמונות;
{{ח:תתתת|(ב)}} אפשרות חיוג למספרי טלפון מוגדרים מראש, באמצעות מספר מקוצר.
{{ח:תת|(ב)}} בעל רישיון יסמן את התאמות הנגישות שכולל ציוד הקצה, על גבי אריזתו או בעלון נפרד אשר יצורף לציוד הקצה.
{{ח:תת|(ג)}} בעל רישיון יעמיד לרשות הציבור, בנקודות המכירה, דגם אחד מכל סוג של ציוד קצה שהוא מציע כאמור בתקנת משנה (א)(1) עד (5), ויאפשר לאדם עם מוגבלות לנסות, בלא תשלום, את דגם ציוד הקצה כדי לבחון את נגישות הדגם בעבורו, לפני הרכישה.

{{ח:סעיף|5|התאמות נגישות בשירותי טלפוניה}}
{{ח:ת}} בעל רישיון יציע ללקוחותיו שירותי טלפוניה אלה, בעברית ובערבית:
{{ח:תת|(1)}} שירות הודעות מסר קצר (SMS), ככל שהוא ניתן, לאנשים עם מוגבלות בראייה, באמצעות טכנולוגיה הממירה אותות כתב לאותות שמע (”text to speech“), או אמצעי טכנולוגי אחר; בלי לגרוע מהוראות כל דין, יכול שבאישור השר יסופק שירות כאמור בידי כמה בעלי רישיון במשותף;
{{ח:תת|(2)}} מוקד שירות תיווך טלפוני להעברת מסרים באמצעות מוקדן לאספקת שירותי טלפוניה בזמן אמת לאנשים עם מוגבלות בשמיעה או בדיבור (”relay services“); מוקד השירות יאפשר לאדם עם מוגבלות להשתמש בשירותי טלפוניה באופן דומה, ככל האפשר, לשירות טלפוניה שמשתמש בו אדם בלא מגבלה כאמור; השירות יינתן בכל ימות השנה ובכל שעות היממה; בלי לגרוע מהוראות כל דין, יכול שבאישור השר יסופק שירות כאמור בידי כמה בעלי רישיון במשותף.

{{ח:סעיף|6|התאמות נוספות}}
{{ח:ת}} בלי לגרוע מהוראות {{ח:פנימי|סעיף 2|תקנות 2}} {{ח:פנימי|סעיף 3|ו־3}}, בעל רישיון רשאי לבצע התאמות נגישות שאינן מנויות {{ח:פנימי|סעיף 4|בתקנות 4}} {{ח:פנימי|סעיף 5|ו־5}}, ובלבד שאינן פוגעות בהתאמות הנדרשות לפיהן.

{{ח:סעיף|7|איסור הטלת תשלום בשל ביצוע}}
{{ח:ת}} מי שחייב בביצוע התאמות נגישות לשירות בזק או מיתקן בזק לא יטיל תשלום על אדם עם מוגבלות בשל ביצוע התאמות הנחוצות לפי תקנות אלה להנגשה של השירות או המיתקן, לפי העניין.

{{ח:סעיף|8|פרסום}}
{{ח:ת}} בעל רישיון יפרסם ברבים את התאמות הנגישות שהוא מבצע לפי תקנות אלה, לרבות באתר האינטרנט שלו; פרסום התאמות הנגישות יכלול, בין השאר, את דגמי ציוד הקצה הנגישים לפי {{ח:פנימי|סעיף 4|תקנה 4}} כולל פירוט התכונות הנדרשות המתקיימות בכל דגם ומחירו, נקודות המכירה של הדגמים האמורים וכן זכותו של אדם עם מוגבלות לפי {{ח:פנימי|סעיף 4|תקנה 4(ג)}}.

{{ח:סעיף|9|חובת דיווח}}
{{ח:ת}} בעל רישיון יגיש לשר ולנציב, ב־1 בינואר של כל שנה, דוח בדבר יישום תקנות אלה וכן בדבר טכנולוגיות ופיתוחים חדשים הקשורים להתאמות נגישות לשירותי בזק ולמיתקני בזק, ככל שידועים לו.

{{ח:סעיף|10|שמירת דינים}}
{{ח:ת}} אין בהוראות תקנות אלה כדי לגרוע מחובותיו של בעל רישיון לפי הוראות מכוח {{ח:חיצוני|חוק שוויון זכויות לאנשים עם מוגבלות#סעיף 19יב|סעיף 19יב(א) לחוק}}.

{{ח:סעיף|11|תחילה|תיקון: תשס״ט}}
{{ח:תת|(א)}} תחילתן של תקנות אלה, למעט האמור בתקנת משנה (ב), ביום ט׳ בסיוון התשס״ט (1 ביוני 2009).
{{ח:תת|(ב)}} תחילתה של {{ח:פנימי|סעיף 5|תקנה 5}} ביום כ״ג בתמוז התשס״ט (15 ביולי 2009).

{{ח:סעיף|12|הוראת שעה}}
{{ח:ת}} על אף האמור {{ח:פנימי|סעיף 4|בתקנה 4(א)}}, בתקופה שעד יום כ״ה בטבת התשע״א (1 בינואר 2011), בעל רישיון, המציע ללקוחותיו ציוד קצה, יציע להם דגם אחד לפחות של ציוד קצה מכל אחד מסוגי ציוד הקצה המפורטים {{ח:פנימי|סעיף 4|בפסקאות (1) עד (5) לתקנה האמורה}}.

{{ח:חתימות|ג׳ בטבת התשס״ט (30 בדצמבר 2008).}}
* '''אריאל אטיאס'''
שר התקשורת
{{ח:סוגר}}
{{ח:סוף}}
[[קטגוריה:בוט חוקים]]